A Bizottság 2231/96/EK rendelete
(1996. november 22.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II., III., IV., V., VI., VII., VIII., IX., és XI. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 941/96/EK bizottsági rendelettel [1] módosított, a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre [2] és különösen annak 19. cikkére, összefüggésben a 17. cikkel,
mivel Kombinált Nómenklatúrában 1996. január 1-jétól alkalmazandó módosításokat vezettek be;
mivel a Tanács 1995. december 22-i határozatával [3] a Szlovéniával megtárgyalt, a textiltermékek kereskedelméről szóló jegyzőkönyv ideiglenes alkalmazásáról határozott;
mivel a Tanács 1995. december 18-i határozatával [4] a Vietnammal megtárgyalt, a textiltermékek kereskedelméről szóló megállapodás módosítására és meghosszabbítására vonatkozó megállapodás ideiglenes alkalmazásáról határozott;
mivel a Tanács 1995. december 22-i határozatával [5] a Vietnammal megtárgyalt, a textiltermékek kereskedelméről szóló, kölcsönösen elfogadott jegyzőkönyvek formájában megkötött két megállapodás ideiglenes alkalmazásáról határozott;
mivel a Tanács 1995. december 22-i határozatával a Marokkóval megtárgyalt, a textiltermékek kereskedelméről szóló megállapodás módosítására és meghosszabbítására vonatkozó megállapodás ideiglenes alkalmazásáról határozott;
mivel a Tanács 1995. december 22-i határozatával [6] a Bulgáriával, Kínával, a Cseh Köztársasággal, Szlovákiával és Üzbegisztánnal megtárgyalt, a textiltermékek kereskedelméről szóló megállapodás módosítására és - ha szükséges - meghosszabbítására vonatkozó megállapodások és jegyzőkönyvek ideiglenes alkalmazásáról határozott;
mivel a Tanács 1995. december 22-i határozatával az Egyiptommal, Máltával és Tunéziával megtárgyalt, a textiltermékek kereskedelméről szóló rendelkezések meghosszabbításáról szóló megállapodás ideiglenes alkalmazásáról határozott;
mivel a Tanács 1995. december 22-i határozatával [7] az Orosz Föderációval megtárgyalt, a textiltermékek kereskedelméről szóló megállapodás meghosszabbításáról szóló megállapodás ideiglenes alkalmazásáról határozott;
mivel a Tanács 1995. december 22-i határozatával [8] a Belarusszal, Magyarországgal, Lengyelországgal, Romániával és Ukrajnával megtárgyalt, a textiltermékek kereskedelméről szóló megállapodások és jegyzőkönyvek módosításáról és - ha szükséges - meghosszabbításáról szóló megállapodás ideiglenes alkalmazásáról határozott;
mivel a Tanács 1995. december 22-én elfogadta a Tajvanból származó egyes textiltermékek behozatalára vonatkozó rendelkezésekről szóló 3060/95/EK rendeletet [9];
mivel az Európai Közösség és Törökország közötti vámunió 1996. január 1-jén történő hatálybalépését követően a Törökországgal a textilre és ruházatra vonatkozó rendelkezéseket hatályon kívül helyezték;
mivel a Tanács 1996. február 26-i határozatával [10] az indiai és pakisztáni piacra jutásról szóló megállapodások megkötéséről határozott;
mivel a Tanács 1996. szeptember 16-i határozatával [11] az Azerbajdzsánnal, Grúziával, Kazahsztánnal, Kirgizisztánnal, Moldovával, Örményországgal, Tádzsikisztánnal és Türkmenisztánnal megtárgyalt, a textiltermékek kereskedelméről megállapodások módosítására és meghosszabbítására vonatkozó megállapodások ideiglenes alkalmazásáról határozott;
mivel az új tagoknak a Kereskedelmi Világszervezethez (WTO) történt csatlakozását követően módosítani kell a Kereskedelmi Világszervezet tagjainak listáját;
mivel a fenti okokból kifolyólag módosítani kell a 3030/93/EGK rendelet I., II., III., IV., V.,VI., VII., VIII., IX. és XI. mellékletének vonatkozó részeit annak érdekében, hogy figyelembe vehessék azokat a változásokat, amelyek az említett rendelet 19. cikke értelmében az egyes harmadik országokból származó meghatározott textiltermékeknek a Közösségbe történő behozatalára vonatkoznak;
mivel a fenti megállapodások és rendelkezések mindegyikét vagy az azok megkötéséről vagy ideiglenes alkalmazásáról szóló tanácsi határozat, vagy a megállapodás vagy a rendelkezés feltételei szerint kell alkalmazni, és azokat az e rendelet hatálybalépésére előírt időpont előtti különböző időpontoktól alkalmazták; mivel a 3030/93/EGK rendelet 20. cikke előírja, hogy az említett rendelet és annak mellékletei "semmilyen módon sem jelenthetnek eltérést a textilkereskedelemre vonatkozó azon kétoldalú megállapodások, jegyzőkönyvek vagy egyezmények rendelkezései alól, amelyeket a Közösség a II. mellékletben felsorolt harmadik országokkal vagy a TRM harmadik országokkal kötött a XI. mellékletben felsorolt WTO tagok tekintetében, és amelyek vita esetén minden esetben irányadók"; mivel ezért nem szigorúan szükséges e rendeletet visszamenő hatállyal ellátni;
mivel az e rendeletben előírt intézkedések összhangban vannak a textiltermékekkel foglakozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet I. melléklete helyébe e rendelet I. melléklete lép.
A 3030/93/EGK rendelet II. melléklete helyébe e rendelet II. melléklete lép.
A 3030/93/EGK rendelet III. melléklete helyébe e rendelet III. melléklete lép.
A 3030/93/EGK rendelet IV. melléklete helyébe e rendelet IV. melléklete lép.
A 3030/93/EGK rendelet V. melléklete helyébe e rendelet V. melléklete lép.
A 3030/93/EGK rendelet VI. melléklete helyébe e rendelet VI. melléklete lép.
A 3030/93/EGK rendelet VIa. melléklete és A. táblázata hatályát veszti.
A 3030/93/EGK rendelet VII. melléklete helyébe e rendelet VII. melléklete lép.
A 3030/93/EGK rendelet VIII. melléklete helyébe e rendelet VIII. melléklete lép.
A 3030/93/EGK rendelet IX. melléklete helyébe e rendelet IX. melléklete lép.
A 3030/93/EGK rendelet XI. melléklete helyébe e rendelet X. melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. november 22-én.